Anders Jahan Retzius

**Anders Jahan Retzius**, tamén coñecido como **Anders Retzius**, nado o 3 de outubro de 1742 en Kristianstad, condado de Escania, Suecia, e finado o 6 de outubro de 1821 en Estocolmo, foi un naturalista (químico, botánico e entomólogo) e  cadedrático de Universidade sueco.

## Traxectoria 
Retzius matriculouse na Universidade de Lund en 1758, obtendo o título de *Philosophia Magister* (Mestrado en Filosofía) 1766. Tamén recibiu fomación en farmacia. En 1766 obtivo un posto de docente de Química, e, en 1767, de Historia natural. Dez anos máis tarde (1717) obtivo o cargo de profesor extraordinario de Historia Natural, ocupando entónces distintas cátedras consagradas a esta disciplina, e ás de Economía e de Química até a súa xubilación en 1812.

Anders Jahan Retzius describiu numerosas especies de insectos e realizou importantes traballos sobre a súa clasificación científica. En 1782 Retzius foi elixido membro da Real Academia de Ciencias de Suecia. Foi tamén membro da Academia Leopoldina alemá, e da *Accademia delle Scienze di Torino*.

Casou con Ulrica Beata Prytz coa que tivo dous fillos, e o avó do tamén biólogo Gustaf Retzius (1842-1919). Entre os seus alumnos de cómpre citar ao botánico Carl Adolph Agardh (1785-1859), o zoólogo e arqueólogo Sven Nilsson (1787-1883), o botánico e entomólogo Carl Frederick Fallén (1764-1830) e o entomólogo Johan Wilhelm Zetterstedt (1785-1874).Exerceu tamén unha grande influencia sobre o botánico Elias Magnus Fries (1794-1878), que chegou a Lund cando Retzius era xa vello.

## Obras principais 
[miniatura|200px|Busto de **Anders Retzius** diante do edificio principal da [Universidade de Lund.]]
* *Primae Lineae pharmaciae: in usum praelectionum Suecico idiomate*. Dieterich, Gottingae 1771 Biblioteca da Univ. de Düsseldorf
* *Inledning till djurriket* (1772)
* *Observationes botanicae* (Leipzig 1778-1791)
* *Genera et species insectorum, e generosissimi auctoris scriptis extraxit, digessit, quoad portem reddidit, et terminologiam insectorum Linneanam addidit* (1783)
* *Lectiones publicae de vermibus intestinalibus* (1784)
* *Florae Scandinaviae prodromus* (2 vols. 1779)
* *Försök till mineralrikets uppställning* (1795)
* *Underrättelse om sättet at bygga stamp-hus eller beqwäma och oförbränneliga hus af jord eller lera. Af K. H. Seidelin. Öfwersättning med företal af Anders Jahan Retzius*. (Lund, 1798)
* *Faunae Sueciae a Linné inchoatae pars I* (Leipzig, 1800)
* *Försök till en flora oeconomica* (2 vol., 1806-1807)
* *Flora Virgiliana eller Försök at utreda de wäxter som anföras uti P. Virgilii Maronis Eclogæ, Georgica och Æneides jämte bihang om romarnes matwäxter af Anders Jahan Retzius* (Lund, 1809)

## Epónimos 
### Xénero 
* (Retziaceae) *Retzia* Thunb.
### Especies 
* (Apiaceae) *Tropentis retzii* (Vitman) Raf.
* (Asteraceae) *Hieracium retzii* Fries 
* (Brassicaceae) *Arabis retziana* Beurl. ex Nyman 
* (Cyperaceae) *Cyperus retzii* Poir. 
* (Fabaceae) *Crotalaria retzii* Hitchc.
* (Fabaceae) *Podalyria retzii* (J.F.Gmel.) Rickett & Stafleu 
* (Poaceae) *Zizania retzii* Spreng.
* (Rutaceae) *Glycosmis retzii* M.Roem. 
* (Rubiaceae) *Galium × retzi* Bouchard
* (Rubiaceae) *Xeromphis retzi* Raf.

## Abreviaturas 
### Botánica 
A abreviatura **Retz.** emprégase para indicar a Anders Jahan Retzius como autoridade na descripión e clasificación científica en  botánica.
### Zooloxía 
A abreviatura **Retzius** emprégase para recoñecer a Anders Jahan Retzius como autoridade na descrición e taxonomía en zooloxía.

## Notas 
## Véxase tamén 
### Bibliografía 
* *Retzius (Andreas Jahannes)*. En: Johann Emanuel Wikström: *Conspectus Litteraturae Botanicae in Suecia.* Norstedt et Filii, 1831, pp.&nbsp;214–221.
* Gunnar Eriksson: *Anders Jahan Retzius.* En: *Svenskt biografiskt lexikon.* Vol. 30, 1998, p.&nbsp;1. (sok.riksarkivet.se).

### Ligazóns externas 
* Retzius, Anders Jahan (1742-1821). En: International Plant Names Index (IPNI).